14 aastaga on meie ettevõte kasvanud ja piisavalt kogemusi omandanud, selleks et täna olla suuteline ehitama laeva ühte kõige vastutusrikkamat sektsiooni – masinaruumi. Sealt saavad alguse kogu laeva seadmeid, mootoreid, ruume ja kajuteid varustavad torustikud ning sellepärast on masinaruume ehitavate ettevõtete valik piiratud ja rangelt kontrollitud.
Koostöös laevatehase ja paljude teiste alltöövõtjatega töötab ka Marklandi meeskond iga päev otse dokis seisva ja ehitatava laeva pardal ning paigaldab algusest lõpuni kõik vajalikud torustikud ja seadmed talle usaldatud laevasektsioonis.
Suuremate torude ja suuremamahuliste tööde korral aga on mõistlikum ja kiirem see töö ette võtta meie Tallinna tehases.
Teeme järgmisi töid:
Paigaldame järgmisi torusid:
- roostevabad torud
- süsinikterasest torud
- vasktorud
- cunifer-torud
- plastiktorud.
Paigaldame järgmisi seadmeid:
- pumbad
- soojusvahetid
- filtrid
- ventiilid
- kaablitrassid ja elektrikapid.
Paigalduse lõpetab torusüsteemide läbipesemine, survestamine ja kasutusele võtmine.
Koostamine
Koostame ja keevitame laevas erinevaid põrandakonstruktsioone, käiguteid, treppe ja töötasapindasid.
Keevitus
Teeme kõiki torude keevitustöid, sealhulgas roostevabade torude ja süsinikterasest torude keevitust. Omame torukeevituses vajaminevaid sertifikaate nii süsinikterase kui roostevaba terase keevitamiseks.